stanford-oval/wikipedia huggingface dataset:
Timotheos

Timotheos (m.kreik. Τιμόθεος < τιμή, timē, ’kunnia’ + θεός, theos, ’jumala’; lat. Timotheus) voi viitata seuraaviin antiikin kreikkalaisiin henkilöihin:
Timotheos (400-luku eaa.), ateenalainen, Kononin isä
Timotheos (k. 354 eaa.), ateenalainen valtiomies ja kenraali, Kononin poika
Timotheos (300-luku eaa.), ateenalainen komediakirjailija keskikomedian aikaan
Timotheos (300-luku eaa.), kuvanveistäjä
Timotheos, ateenalainen elämäkertakirjailija
Timotheos, myyteistä kirjoittanut
Timotheos Aleksandrialainen (Timotheos Ailuros) (300-luku), Aleksandrian piispa
Timotheos Eleusislainen (300-luku eaa.), ateenalainen eumolpidi, Ptolemaios I:n uskonnollinen neuvonantaja
Timotheos Gazalainen (400-luku), grammaatikko
Timotheos Herakleialainen (353 eaa.), Herakleia Pontiken tyranni
Timotheos Miletoslainen (n. 446–357 eaa.), runoilija ja muusikko
Timotheos Sinopelainen, epikurolainen filosofi
Timotheos Thebalainen (300-luku eaa.), huilunsoittaja
Timoteus (Timotheos) (k. n. 80 jaa.), kristillinen johtaja, apostoli Paavalin apulainen
Timo Jouhki

Timo Jouhki (s. 1951) on suomalainen sijoittaja, liikemies ja tunnettu vaikuttaja ralliautoilumaailmassa. Hän on toiminut muun muassa Juha Kankkusen, Tommi Mäkisen, Harri Rovanperän, Teemu Sunisen, Toni Gardemeisterin, Mikko Hirvosen, Jari-Matti Latvalan ja Kalle Rovanperän managerina. Jouhki on itsekin ajanut nuoruudessaan rallia.
Timo Jouhkin vanhemmat olivat kauppaneuvos Leo Jouhki ja metsäneuvos Kata Brofeldt. Kauppatieteen maisteriksi opiskellut Timo Jouhki toimi perheensä sijoitusyhtiön Thominvestin toimitusjohtajana 1989–2002 ja hallituksen puheenjohtajana 2002–2007 ja 2013–2016. Lisäksi hänellä on oma sijoitusalan yritys Buag Sveitsin Zugissa, jossa hän on asunut vakituisesti 2000-luvun alkuvuosista lähtien.
Sisäpiiririkostuomio

Jouhki tuomittiin Helsingin käräjäoikeudessa sisäpiiritiedon väärinkäytöstä noin 30 000 euron sakkoihin. Jouhkin omistamien sijoitusyhtiöiden Thominvest Oy:n ja Inter-Mastersin ostettua sijoitusyhtiö Conventumin osakkeita syyte nostettiin keväällä 2001. Jouhkin saamat sakot olivat suurimmat sisäpiiririkoksesta Suomessa annetut. Sen lisäksi Jouhkin yhtiöt määrättiin luovuttamaan valtiolle rikoshyötynä saadut noin 140 000 euroa ja maksamaan 66 000 euroa yhteisösakkoa.. Hovioikeus muutti sakkotuomion kuuden kuukauden ehdolliseksi vankeudeksi.
Myös Timo Jouhkin veli Mylle Jouhki joutui syyteharkintaan talousrikoksista, jotka koskivat Timo Jouhkin tekemiä optiokauppoja. Pitkän tutkintaprosessin jälkeen syytettä ei kuitenkaan lopulta nostettu, koska lakia oli muutettu sen aikana siten, että heidän operaationsa voitiin katsoa takautuvasti laillisiksi.
Johannes Jernström

Johannes Jernström tai Järnström  (14. huhtikuuta 1844 Helsinki – 19. huhtikuuta 1903 Helsingin maalaiskunta) oli suomalainen agronomi ja toimittaja, joka osallistui maatalousalan organisaatioiden perustamiseen ja kehittämiseen 1800-luvun lopulla.
Jernströmin vanhemmat olivat seppämestari Anders Jernström ja Amalia Sofia Collan ja puoliso vuodesta 1876 Anna Borodkin. Hän sai Mustialan maanviljelysopiston päästötodistuksen 1867 ja teki opintojensa päätteeksi tutustumismatkan Skotlantiin, perehtyen erityisesti turnipsin viljelyyn. Puotilan kartanon tilanhoitajana Jernström sai soveltaa oppimaansa käytäntöön. Hän ryhtyi sitten vuokraviljelijäksi, muun muassa Malminkartanoon, mutta toimi samalla Uudenmaan läänin ja Hämeen läänin maanviljelysseurojen sihteerinä. Jernström oli myös maatalouslehtien Landtmannen, Biet ja Landtbrukare toimittaja. Hän osallistui aktiivisesti maatalous-, meijeri- ja puutarha-alan järjestöjen perustamiseen ja toimintaan. Hän teki lehdessään ensimmäisen hahmotelman maanviljelyshallituksen perustamisesta, joskin kunnia asiasta annetaan usein sitä vasta myöhemmin esittäneelle Nils Grotenfeltille. Jernström edusti maatalousasioissa usein fennomaaneille vastakkaista näkökulmaa.
The Unspoken King

| The Unspoken King Cryptopsy |
| --- | --- | --- |

Studioalbumin tiedot
 Äänitetty : joulukuu 2007 – helmikuu 2008, Garage Studio, Montreal, Kanada
 Julkaistu: 26. toukokuuta 2008
 Formaatti: CD, LP
 Tuottaja(t): Christian Donaldson & Cryptopsy
 Tyylilaji: tekninen death metal
 Kesto: 47.07
 Levy-yhtiö: Century Media
Cryptopsyn muut julkaisut
| Once Was Not 2005 | The Unspoken King 2008 | Cryptopsy 2012 |
The Unspoken King on kanadalaisen teknisen death metal -yhtyeen, Cryptopsyn kuudes studioalbumi. Se julkaistiin vuonna 2008 levymerkillä Century Media Records. Albumi on viimeinen jolla kitaristi Alex Auburn sekä basisti Eric Langlois soittavat. Maggie Durand erotettiin yhtyeestä pian levyn julkaisun jälkeen rahallisista syistä.
Albumin nauhoitusten aikaan yhtye teki cover-version Strapping Young Ladin kappaleesta Oh My Fucking God Century Median kokoelma-albumille Covering 20 Years of Extremes.
Kappaleet

Worship Your Demons – 2.12
The Headsmen – 5.14
Silence the Tyrants – 4.09
Bemoan the Martyr – 4.10
Leach – 4.48
The Plagued – 4.09
Resurgence of an Empire – 4.40
Anoint the Dead – 3.19
Contemplate Regicide – 5.29
Bound Dead – 6.26
(Exit) the Few – 2.31
Kokoonpano

| 0 | 1 | 2 |
| --- | --- | --- |
|  Yhtye Matt McGachy − laulu  Alex Auburn − kitara, laulu  Christian Donaldson – kitara  Eric Langlois − bassokitara  Flo Mounier − rummut, lyömäsoittimet, taustalaulu  Maggie Durand − kosketinsoitin, samplet  |  Vierailevat muusikot Gabriel McCaughry – laulu kappaleessa "Anoint the Dead"  Youri Raymond – laulu kappaleessa "Leach"  |  Tuotanto Christian Donaldson – tuottaja, miksaaja  Jeff Fortin – äänittäjä  Bernard Belley – masteroija  |
Arvostelut

About.com:
Allmusic:
Imperiumi: 5½/10
Soundi:
Aiheesta muualla

Albumi The Unspoken King Encyclopaedia Metallum -sivustolla (englanniksi)
The Unspoken King discogs.com -sivustolla
The Lucy Show

Sarjan luoja ja päätähti Lucille Ball Oscar-gaalassa.
The Lucy Show oli Lucille Ballin tähdittämä televisiosarja, jota tehtiin vuosina 1962–1968. Se oli jatkoa Ballin aikaisemmalle ja huomattavasti kuuluisammalle televisiosarjalle I Love Lucy. Sarja nimettiin alun perin The Lucille Ball Show'ksi, mutta nimi muutettiin pian lyhyempään muotoon. The Lucy Show kesti kuusi tuotantokautta ja siinä oli yhteensä 156 jaksoa, joista jokainen kesti noin 30 minuuttia. Se oli lajityypiltään tilannekomedia.
Sarja kertoo leskeksi jäänestä naisesta nimeltä Lucy Carmichael (Ball), joka asuu New Yorkin osavaltiossa kahden lapsensa, ystävänsä ja tämän lapsen kanssa. Hahmot kuitenkin vaihtuivat usein vanhojen näyttelijöiden lähtiessä ja uusien saapuessa sarjaan. Lucille Ballin hahmo oli ainoa, joka oli mukana kaikkina kausina. Myös useat julkkikset tekivät vierailuja suosittuun sarjaan, heidän joukossaan muun muassa Dean Martin, George Burns ja Joan Crawford.
Sarja päättyi vuonna 1968, kun Ball myi sarjan omistavan tuotantoyhtiönsä Desilu Productionsin Gulf and Western Industries -yhtiölle. Hän ei halunnut enää esiintyä sarjassa, jota ei omistanut. Ball loi kuitenkin vielä yhden televisiosarjan, jolle hän antoi nimen Here's Lucy ja jonka pääosaa hän jälleen itse esitti. Se oli käytännössä jatkoa The Lucy Show'lle, vaikka kuvasikin eri hahmoja. Hahmoissa oli kuitenkin paljon yhdenkaltaisuutta The Lucy Show'n hahmojen kanssa. Here's Lucy kesti sekin kuusi tuotantokautta. Se lopetettiin vuonna 1974.
Lucy Show’ta esitettiin myös Suomen televisiossa. Vuonna 1971 se oli Katso-lehden lukijaäänestyksessä television 99 ohjelmasta kuudenneksi vähiten suosittu (sijoitus 94/99), ja syyksi arveltiin sen yliampuvaa ja valmiiksi naurettua komiikkaa. Katsojiakin se sai syksyllä 1971 vain 129 000.
Aiheesta muualla

The Lucy Show Internet Movie Databasessa (englanniksi)
The Lunchbox

| The Lunchbox> Dabba |
| --- | --- |

Ohjaaja:  Ritesh Batra
Käsikirjoittaja:  Ritesh Batra
Tuottaja:  Arun Rangachari Vivek Rangachari Anurag Kashyap Shahnaab Alam Guneet Monga Karan Johar Ronnie Screwvala Siddharth Roy Kapur Meraj Shaikh Vikramjit Roy Danis Tanović
Säveltäjä:  Max Richter
Kuvaaja:  Michael Simmonds
Leikkaaja:  John F. Lyons
Pääosat:  Irrfan Khan Nimrat Kaur Nawazuddin Siddiqui
Valmistustiedot
Valmistusmaa:  Intia Ranska Saksa Yhdysvallat
Tuotantoyhtiö:  DAR Motion Pictures UTV Motion Pictures Dharma Productions Sikhya Entertainment NFDC Arte France
Levittäjä:  Walt Disney Studios Motion Pictures Cirko Film Netflix
Ensi-ilta:  19. toukokuuta 2013 (Cannesin elokuvajuhlat) 20. syyskuuta 2013 (Intia)
Kesto:  104 min
Alkuperäiskieli:  hindi
Aiheesta muualla
IMDb 
Elonet
AllMovie
Infobox OKNimi-testi OK: 
The Lunchbox on Intian Mumbaihin sijoittuva elokuva vuodelta 2013. Se on romanttinen komedia, jonka päähenkilöt ovat nuori kotirouva, eläkkeelle jäävä virkamies ja tämän tuleva seuraaja.
Intian elokuvaliitto ei nimennyt The Lunchboxia Oscar-ehdokkaaksi, mutta se oli BAFTA-ehdokkaana.
Näyttelijät

| 0 | 1 | 2 |
| --- | --- | --- |
|  Irrfan Khan  | … |  Saajan Fernandes   |
|  Nimrat Kaur  | … |  Ila   |
|  Nawazuddin Siddiqui  | … |  Shaikh   |
|  Bharati Achrekar  | … |  rouva Deshpande   |
|  Nakul Vaid  | … |  Rajiv   |
|  Yashvi Puneet Nagar  | … |  Yashvi   |
|  Denzil Smith  | … |  herra Shroff   |
|  Lillete Dubey  | … |  Ilan äiti   |
|  Shruti Bapna  | … |  Mehrunissa   |
John Flynn

John Flynn voi olla
John Flynn, australialaisen lentolääkäripalvelun Royal Flying Doctor Servicen perustaja
John Flynn, kirjailija
John Flynn, elokuvaohjaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”John Flynn”, voi hakea sivunnimihaulla, laajalla sivunnimihaulla tai tekstihaulla.
John Webb (arkkitehti)

John Webb (1611 – 24. lokakuuta 1672) oli englantilainen arkkitehti. Webb oli arkkitehti Inigo Jonesin oppilas, ja hän toimi Jonesin apulaisena vuodesta 1628. Jonesin kuoltua 1652 Webb peri häneltä huomattavan omaisuuden sekä Jonesin mittavan kokoelman piirroksia ja suunnitelmia.
Vuonna 1654 Webb suunnitteli Hampshiren The Vyne -maalaiskartanoon Englannin ensimmäisen klassisen portiikin. Kuningas Kaarle II tilasi 1660-luvun alussa Webbiltä Greenwich Palacen muutoksen barokkityyliseksi. Vanhat rakennukset purettiin, mutta Webbin suunnitelmista toteutui vain yksi osa, joka yhdistettiin sittemmin Christopher Wrenin suunnittelemaan Greenwich Hospitaliin. Webb sai suunniteltavakseen myös Queen's Housen laajennustyöt vuonna 1662.
Webb oli myös innokas amatööritutkija, joka työsti yhdessä Inigo Jonesin ja Walter Charletonin kanssa kirjaa Stonehengestä. Webb julkaisi kymmenen vuotta myöhemmin oman tutkimuksensa Vindication of Stone-henge Restored. Vuonna 1669 hän laati ensimmäisen euroopplaisen tutkielman kiinan kielestä,  An historical essay endeavoring a probability that the language of the Empire of China is the primitive language. Webb ei itse osannut kiinaa, vaan perusti esseensä jesuiitta-lähetyssaarnaajien matkakertomuksiin.
Thomas Wolfe

| Thomas Wolfe |
| --- | --- |
 Thomas Wolfe vuonna 1937.
Henkilötiedot
Koko nimi:  Thomas Clayton Wolfe
Syntynyt: 3. lokakuuta 1900 Ashville, New York, Yhdysvallat
Kuollut: 15. syyskuuta 1938 (37 vuotta) Baltimore, Maryland, Yhdysvallat
Kansalaisuus:  Yhdysvallat
Kirjailija
Äidinkieli: englanti
Esikoisteos:  Look Homeward, Angel (1929)
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Thomas Clayton Wolfe (3. lokakuuta 1900 Ashville, New York, Yhdysvallat – 15. syyskuuta 1938 Baltimore, Maryland, Yhdysvallat) oli yhdysvaltalainen kirjailija. Hän julkaisi neljän täysimittaisen romaaninsa ohella muun muassa novelleja, draamaa ja romaaniluonnoksia. Wolfe sairastui viimeisenä elinvuotenaan keuhkokuumeeseen, joka paheni tuberkuloosiksi.selvennä Hän kuoli 37-vuotiaana sairauden levittyä aivoihin.[lähde? ]
Wolfe käytti romaaninsa Look Homeward, Angelin (1929) esikuvina todellisia Ashevillen asukkaita, ja kirja aiheutti ilmestyessään kohun. Toinen arvostettu romaani You Can’t Go Home Again ilmestyi täydellisenä vasta postuumisti vuonna 1940.[lähde? ] Tuotanto on eeppis-lyyristä omaelämäkertaa. Kirjat saivat lopullisen muotonsa vasta kustantajan käsissä. Sarjan päähenkilössä tapahtuu vähitellen muutos romanttisesta itsekeskeisyydestä yhteiskunnalliseen tiedostavuuteen.
Wolfea pidetään yhtenä 1900-luvun merkittävimmistä yhdysvaltalaisista kirjailijoista. Häneltä sai vaikutteita esimerkiksi Jack Kerouac. William Faulkner esitti arvostavia kommentteja hänen työstään.[lähde? ]
Elokuva Genius vuodelta 2016 perustuu löyhästi Wolfen elämään, siihen miten hän julkaisi ensimmäiset kirjansa ja tuli tunnetuksi.[lähde? ]
Julkaisuja

Look Homeward, Angel (1929)
Of Time and the River (1935)
The Web and the Rock (1939)
You Can’t Go Home Again (1940)
Arnold Pentland, antologiassa Kahdestoista Hyvää yötä, toim. Martti Qvist, Hämeenlinna: Karisto 1961.
Aiheesta muualla

Thomas Wolfe Biography Biography.com.  6.9.2019. Viitattu 20.2.2020. (englanniksi)
Lathan, S. Robert: Thomas Wolfe: Chapel Hill days and death from tuberculosis. Proceedings (Baylor University. Medical Center), 2012, 25. vsk, nro 4, s. 334–337.  doi:10.1080/08998280.2012.11928869.  Artikkelin verkkoversio. Viitattu 20.2.2020. (englanniksi)
Sävaån

| Sävaån |
| --- | --- |
 Joen ympäristöä Hagbyssä ja Sävaån vid Hagby
Maanosa:  Eurooppa
Maat:  Ruotsi
Läänit:  Uppsala
Maakunnat:  Uppland
Kunnat:  Enköping, Uppsala
Vesistöalue ja valuma-alueen tietoja
Päävesistöalue:  Norrströmin vesistö
Valuma-alue:  Sävaånin valuma-alue
Pinta-ala:  199,78 km²  
Järvisyys:  alle 0,9 % 
Pääuoman pituus:  42 km 
Pääuoman osuudet:  Sävaån ←Vadbäcken ←Bålmyrbäcken
Yhtyy:  Mälaren
Joen uoman kohteita
Alkulähde:  Grissjön 
 :  59.9465°N, 17.2509°E
Laskupaikka:  Enköping 
 :  59.7356°N, 17.3871°E
Mittaustietoja
Lähdekorkeus:  52 m  mpy.
Laskukorkeus:  0,7 m  mpy.
Korkeusero:  51,3 m
Pituus:  32 km  
Kaltevuus:  1,6 m/km
Keskiylivirtaama:  1,29 m³/s (MHQ) 
Keskivirtaama:  0,25 m³/s (MQ) 
Keskialivirtaama:  0,03 m³/s (MNQ) 
Muuta
Muualla:  Wikimedia Commons
Joen ilme Västerbyn ja Ålandin kirkon vaiheilla vuonna 2018.
Sävaånin silta Västerbyssä.
Sävaån on Ruotsissa Uppsalan läänissä Enköpingin ja Uppsalan kunnissa virtaava 32 kilometriä pitkä joki, joka kuuluu Sävaånin valuma-alueessa sen 42 kilometriä pitkään pääuomaan.
Joen kulku

Joen alkupaikka on hieman tulkinnanvarainen, sillä Lantmäterietin kartoissa viimeinen nimi joen uomalle annetaan Ålandin kirkolla. Grissjön  vaikuttaa silti olevan todennäköinen alkulähde, koska tämän uoman on vesistöviranomainen valinnut pääuomaksi.
Joki alkaa metsäjokena, jonka pääasiallinen suunta on kohti etelää. Joen varressa on toisinaan pieniä peltopalstoja, jotka lisääntyvät edetessä. Yläjuoksun suurin sivu-uoma on Bredsjönbäcken, joka alkaa Bredsjönistä ja virtaa Järlåsan kirkonkylän halki. Joki saapuu tämän jälkeen Ålandiin, jonka laaja peltoaukea aloittaa alajuksulle tyypilliset aavat jokilaaksot. Kylässä pääuomaan yhtyy Stennässjönin suunnalla alkava puro. Alempana Onsiken kohdalla vaikuttaa joessa olevan vesimylly ja sen jälkeen Tibblebyssä laakso leviää laajaksi peltoaukeaksi. Joki kaartaa kohti itää, mutta Hagby byssä tekee joki käännöksen ja jatkaa alajuoksulla virtaamistaan etelään päin. Täällä se ohittaa Sävan kylän ja pari kilometriä ennen joensuuta on joessa kolme saarta ja paikan nimenä Säva kvarn. Pari sataa metriä alempana on joessa taas saari ja merkintä poistetusta myllystä. Joki laskee Mälarenin Lårstavikenin lahteen, joka työntyy länteen Uppsalan Ekolnista.
Joen yläjuoksulla sijaitsee Stora Brandenin luonnonsuojelualue (Naturreservatet Stora branden, 53 hehtaaria), jossa on tapahtunut useitakin metsäpaloa ja joka on jätetty oman onnensa nojaan. Alueella makaa maassa kaatuneita puita, jotka ovat lahonneet paikoilleen.
Sävaånin valuma-alue > Yleistä

Valuma-alueen maaperän yleisimmät maalajit ovat moreeni (39,7 %), turve (7,7 %), kalliomaa (10,6 %), hiekka ja sora (2,7 %), multamaa (12,2 %), savimaa (25,8 %) ja jäätikköjokijäänteet (0,4 %). Alueen maankäyttöä esittävät maiden käyttöluokitukset, joiden mukaan alueella on metsämaita (63,8 %), soita ja kosteikkoja (0,9 %), viljelymaita (26,8 %), taajamia ja pinnoitettuja alueita (1,2 %) sekä joutomaita (6,4 %). Näiden lisäksi on 0,9 % vesistöjä.
Vesistöalueella on patorekisterin mukaan 6 patoa, joilla yhdellä säännöstellään vesistön jokien virtaamia. Patojen säännöstelykapasiteetti on 1,6 miljoonaa kuutiometriä.
Sävaånin valuma-alue > Sivu-uomia ja järviä

Pienen joen sivu-uomille ei ole Internetin karttapalveluissa annettu poikkeuksellisesti nimiä. Vesistöviranomaiset ovat nimenneet yhden Ålandin kylän pohjoispuolelle yhtyvän sivujoen Bredsjönbäcken. Bredsjönbäckenin valuma-alueella sijaitsee Bredsjön, joka on Sävaånin valuma-alueen suurin järvi. Siihen laskee lännestä vielä Skärsjön. Tibblebyssä yhtyy jokeen pieni puro ja pelto-oja, jonka latva alkaa Lillsjönistä. Sävaån alkaa Grissjönistä ja siihen laskee pääuoman latvoilta vielä pieni Börjedalssjön.
Sävaånin valuma-alue > Vesistösuhteita

Sävaån kuuluu Norrströmin vesistöön (vesistöaluetunnus 61), jonka valuma-alueen pinta-ala on 22 650 neliökilometriä (km²) ja jonka vesistöreitin pääuoman alaosaan kuuluvat esimerkiksi laskujoki Norrström, järvi Mälaren, Eskilstunaån ja järvi Hjälmaren. Sävaån on vesistöreittinsä sivujoki, koska se laskee Mälareniin, ja jonka valuma-alueen pinta-ala on 200 km² eli 0,9 % koko vesistöalueensa pinta-alasta. Joki laskee Mälarenin Lårstavikeniin Örsundsbrossa Enköpingin kunnassa. Tämän jälkeen vedet virtaavat ensin etelään Skofjärdenin, Sigtunafjärdenin ja Skarvenin kautta Görvälniin, josta vedet ohjautuvat Lambarfjordenin kautta Riddarfjärdeniin ja Norrströmin kautta Itämeren Saltsjöniin.
Sävaånin valuma-alue > Luontoarvoja

Joenvarren suojelualueiden lisäksi on sivujokien alueilla suojeltuja alueita. Anddalsglupenin suojelualue (Anddalsglupens naturreservat, 92 hehtaaria) perustettiin vuonna 2017 lähes koskemattomaan metsään. Alueelta tavataan esimerkiksi hytymaljakas ja punahärö . Fockstan suojelualue (Fockstas naturreservat, 639 hehtaaria) on perustettu 1993 ja se on monipuolinen metsäalue, joka muodostuu erilaisten aluetyyppien mosaiikista. Alueella on asuttu tuhansia vuosia siitä asti, kun merenranta vetäytyi kauemmaksi alueelta. Pronssi- ja rautakautiset asuinpaikat muuttuivat keskiaikaisiksi, mutta sittemmin alue on metsittynyt. Metsä on sekametsää, jossa viihtyy pähkinäpensaat, omenapuut, tammet ja haavat. Alueen kevätkukkana tunnetaan kevätesikko .
Joessa elää täplärapua ja sen alajuoksulla lisääntyy toutain.
Aiheesta muualla

Kuvia tai muita tiedostoja aiheesta Sävaån Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Sävaån
Käännös suomeksi
Texas Rock for Country Rollers

| Texas Rock For Country Rollers Doug Sahm |
| --- | --- | --- |

Studioalbumin tiedot
 Äänitetty : SugarHill Recording Studios, Houston, Texas
 Julkaistu: elokuussa 1976
 Tuottaja(t): Huey P. Meaux
 Tyylilaji: country
 Kesto: 32.14
 Levy-yhtiö: ABC Dot (DOSD–2057)
Doug Sahmin muut julkaisut
| Groover’s Paradise 1974 | Texas Rock For Country Rollers 1976 | Hell of a Spell 1979 |
Texas Rock For Country Rollers on yhdysvaltalaisen muusikko Doug Sahmin levy vuodelta 1976.
Kappaleet

Kaikki kappaleet Doug Sahm, ellei toisin mainita.
Kappaleet > A-puoli

I Love the Way You Love (The Way I Love You) – 5.17 (säv. Atwood Allen)
Cowboy Peyton Place – 3.35
Give Back the Key to My Heart – 2.51
Wolverton Mountain – 2.30 (säv. Merle Kilgore, Claude King)
Texas Ranger Man – 3.24
Kappaleet > B-puoli

Float Away – 2.38
I’m Missing You – 3.02
Gene Thomas Medley: Sometimes/Cryin’ Inside – 2.41 (säv. Gene Thomasson)
Country Groove – 2.21
You Can’t Hide a Redneck (Under That Hippy Hair) – 3.55
Kokoonpano

Jack Barber – basso
George Rains – rummut
Augie Meyers – piani, urut
Atwood G. Allen – rytmikitara, laulu
Harry Hess – huuliharppu, slide-kitara, steel-kitara
Doug Sahm – kitara, viulu, piano, laulu
Arvostelut

Allmusic:
Aiheesta muualla

Discogs.com-sivustolla
Johann Karl Friedrich Zöllner

Johann Karl Friedrich Zöllner
Johann Karl Friedrich Zöllner (1834–1882) oli saksalainen tähtitieteilijä. Hän oli astronomian professorina Leipzigin yliopistossa vuodesta 1866. Hän tutki Kuun vaiheiden valovoimakkuutta ja taivaankappaleiden fyysisiä ominaisuuksia fotometrian avulla. Hän julkaisi runsaasti astrofysikaalisia ja myös puhtaasti fysikaalisia teoksia, muun muassa teokset Grundzüge einer allgemeinen Photometrie des Himmels, Photometrische Untersuchungen, Über die Natur der Kometen. Zölllnerin myöhemmissä julkaisuissa Prinzipien einer elektro-dynamischen Theorie der Materie ja Wissenschaftliche Abhandlungen ilmenee spiritistisiä näkökohtia, joita hän perustelee matemaattisesti olettamalla avaruuden neliulotteiseksi.
Aiheesta muualla

Kuvia tai muita tiedostoja aiheesta Johann Karl Friedrich Zöllner Wikimedia Commonsissa
Johann Karl August Musäus

| Johann Karl August Musäus |
| --- | --- |
 Johann Karl August Musäus
Henkilötiedot
Syntynyt: 1735
Kuollut: 1787 (51–52 vuotta)
Ammatti:  kirjailija
Kirjailija
Äidinkieli: saksa
Tuotannon kieli: saksa
Pääteokset:  Grandison der Zweite
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Johann Karl August Musäus (1735–1787) oli saksalainen kirjailija. Hän opiskeli Jenassa teologiaa. Hän oli vuodesta 1763 paašien hovimestari Weimarin hovissa ja vuodesta 1770 Weimarin lukion opettaja. Hänen satiirinen romaaninsa Grandison der Zweite (1762–1764) oli tähdätty englantilaisen kirjailijan Samuel Richardsonin moraalis-tunteellisten romaanien, kuten Sir Charles Grandison, herättämää ihailua vastaan, ja Johann Caspar Lavateria hän ivasi satiirillaan Physiognomische Reisen (1778–1779). Musäusin satukokoelma Volksmärchen der Deutschen (1732–1786) ei tarjoa satuja tavanomaiseen yksinkertaisen luontevaan tapaan kerrottuina, vaan höystettyinä satiirisilla lisillä.
Musäus oli Christoph Martin Wielandin ihailija ja jäljittelijä.
Aiheesta muualla

Kuvia tai muita tiedostoja aiheesta Johann Karl August Musäus Wikimedia Commonsissa
Thor amboinensis

| Thor amboinensis |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Äyriäiset Crustacea
Luokka::  Kuoriäyriäiset Malacostraca
Lahko::  Kymmenjalkaiset Decapoda
Alalahko::  Pleocyemata
Osalahko::  Caridea
Heimo::  Hippolytidae
Suku::  Thor
Laji::  amboinensis
Kaksiosainen nimi
 Thor amboinensis  (De Man, 1888) 
Katso myös
   Thor amboinensis Commonsissa 
Infobox OKNimi-testi OK: 
Thor amboinensis on pienikokoinen trooppisten vesien katkarapu. Se kasvaa noin kolme senttiä pitkäksi, ja siinä on valkoisia täpliä kullanruskealla pohjalla. Se elää Tyynenmeren länsi- ja keskiosissa usein symbioosissa Heteractis-suvun merivuokkojen kanssa.
Thor amboinensis -katkarapuja pidetään joskus riutta-akvaarioissa, varsinkin pienissä nanoriutta-tyyppisissä altaissa. Ne vemputtavat peräpäätään kävellessään, mikä selittää niiden markkinointinimen ”sexy shrimp”.
Aiheesta muualla

ZipcodeZoo: Thor amboinensis (englanniksi)
ITIS: Thor amboinensis (englanniksi)